**Reading comprehension problem solving critical by technique of**

**thinking aloud of students from class 1/2 Demonstration School of Suan Sunandha Rajabhat University**

**การแก้ปัญหาการอ่านจับใจความสาคัญ โดยใช้เทคนิคการคิดออกเสียง**

**ของนักเรียนชั้นมัธยมศึกษาปีที่1/2 โรงเรียนสาธิตมหาวิทยาลัยราชภัฏสวนสุนันทา**

**จารุวัลย์ พิมผนวช1**

บทคัดย่อ

งานวิจัยในชั้นเรียนเรื่องการแก้ปัญหาการอ่านจับใจความสำคัญ โดยใช้เทคนิคการคิดออกเสียง ของนักเรียนชั้นมัธยมศึกษาปีที่ 1/2 โรงเรียนสาธิตมหาวิทยาลัยราชภัฏสวนสุนันทา กลุ่มเป้าหมายที่ใช้ในการวิจัย ครั้งนี้คือนักเรียนชั้นมัธยมศึกษาปีที่ 1/2 โรงเรียนสาธิตมหาวิทยาลัยราชภัฏสวนสุนันทา ภาคเรียนที่ 2 ปีการศึกษา 2559 จานวน 2 คน ซึ่งได้มาจากการเลือกแบบเจาะจง เนื่องจากนักเรียนมีผลการประเมินการอ่านไม่ผ่านเกณฑ์ ร้อยละ 50 โดยมีเครื่องมือที่ใช้ในการวิจัย คือ แผนการจัดการเรียนรู้โดยใช้เทคนิคการคิดออกเสียง จานวน 4 แผน และแบบทดสอบวัดความสามารถการอ่านจับใจความสำคัญ ของนักเรียนชั้นมัธยมศึกษาปีที่ 1/2 โรงเรียนสาธิตมหาวิทยาลัยราชภัฏสวนสุนันทา ซึ่งมีความเที่ยงตรงเชิงเนื้อหาเท่ากับ 1.0 การวิเคราะห์ข้อมูลใช้สถิติ ร้อยละ โดยนำเสนอข้อมูลเป็นตารางและการพรรณนา

ผลการวิจัย พบว่า แก้ปัญหาการอ่านจับใจความโดยใช้เทคนิคการคิดออกเสียง สรุปผลการวิจัย ได้ดังนี้ นักเรียนชั้นมัธยมศึกษาปีที 1/2 จานวน 2 คน ที่กาลังศึกษาในปีการศึกษา 2562 มีความสามารถในการอ่านจับใจความระหว่างก่อนเรียนและหลังเรียนการใช้เทคนิคการคิดออกเสียง ปรากฏว่า หลังใช้เทคนิคการคิดออกเสียงในการแก้ปัญหาการอ่านจับใจความกับนักเรียนชั้นมัธยมศึกษาปีที่ 1/2 นักเรียนคนที่ 1 มีความสามารถในการอ่านจับใจความสำคัญ คิดเป็นร้อยละ 70 นักเรียนคนที่ 2 มีความสามารถในการอ่านจับใจความสำคัญ คิดเป็นร้อยละ 76.67 ซึ่งนักเรียนทั้ง 2 คน มีความสามารถในการอ่านจับใจความสำคัญ สูงขึ้นกว่าก่อนใช้เทคนิคการคิดออกเสียง เนื่องจากนักเรียนทั้ง 2 คน มีความเข้าใจในการอ่านจับใจความสำคัญมากขึ้น จึงทาให้นักเรียนทั้ง 2 คน มีคะแนนหลังเรียนสูงขึ้นกว่าก่อนเรียน

**คำสำคัญ :** การอ่านจับใจความสำคัญ, เทคนิคการคิดออกเสีย

**บทนำ**

หลักสูตรแกนกลางการศึกษาขั้นพื้นฐาน พุทธศักราช 2551 กลุ่มสาระการเรียนรู้วิชาภาษาไทย ได้กำหนดแนวทางในการจัดกิจกรรมการเรียนรู้ในสาระ ที่ 1 การอ่าน มาตรฐาน ท 1.1 ใช้กระบวนการอ่าน สร้างความรู้ความคิดเพื่อนำไปใช้ในการตัดสินใจ แก้ปัญหาในการดำเนินชีวิต และมีนิสัยรักการอ่าน โดยกำหนดตัวชี้วัด ม. 1/2 จับใจความสำคัญจากเรื่อง ที่อ่าน การอ่านมีความจำเป็นต่อชีวิตตั้งแต่เกิดจนโต มีส่วนช่วยสร้างความสำเร็จในการดำรงชีวิต พัฒนาการศึกษา พัฒนาอาชีพ พัฒนาคุณภาพชีวิต ซึ่งจะทำให้ผู้อ่านเป็นคนทันข่าว ทันเหตุการณ์ ทันกับการเปลี่ยนแปลงของสังคมด้านต่าง ๆ และการอ่านจะสร้างความรู้ความเข้าใจ มีความชำนาญในด้านต่าง ๆ สร้างความรู้ ความคิด และสติปัญญาแก่มนุษย์ในการแก้ปัญหาต่าง ๆ ความคิดที่สามารถเข้าใจในเรื่องที่อ่านได้ดีย่อมนำไปสู่ความคิดที่ดี และการจะพัฒนาประเทศให้รุ่งเรืองก้าวหน้าต้องอาศัยประชาชนที่มีความคิด ความรู้ความสามารถ ซึ่งความรู้ดังกล่าวก็มีพื้นฐานมาจากการอ่านเป็นสำคัญ และการอ่านเพื่อจับใจความสำคัญนั้น

เป็นทักษะขั้นพื้นฐานของการอ่านที่จำเป็น สำหรับการอ่านทั่ว ๆ ไป เพราะจะทำให้ผู้อ่านเข้าใจเนื้อหาสาระ จุดมุ่งหมายของเรื่อง ก่อให้เกิดความคิด ความบันเทิง สามารถที่จะแสดงความคิดเห็นวิเคราะห์วิจารณ์เรื่องได้อย่างเหมาะสม การอ่านที่ดีมีประสิทธิภาพนั้น จะต้องอ่านจับใจความสำคัญได้ สรุปสาระสำคัญของเรื่องที่อ่านได้ จากการสำรวจการประเมินผลสัมฤทธิ์ทางการเรียนของผู้เรียนพบว่า ปัญหาที่สำคัญของผู้เรียนคือ อ่านแล้วจับใจความสำคัญไม่ได้ ไม่สามารถสรุปประเด็นได้ ไม่สามารถแยกแยะข้อเท็จจริง ข้อคิดเห็นได้ ไม่สามารถแยกใจความสำคัญกับใจความรองได้ ทำให้ไม่ได้รับประโยชน์เท่าที่ควรและยังเป็นปัญหาอุปสรรคต่อการเรียนรู้และศึกษาวิชาต่าง ๆ อีกด้วย

ในฐานะที่ผู้วิจัยเป็นผู้สอนในรายวิชาภาษาไทย ชั้นมัธยมศึกษาปีที่ 1/2 โรงเรียนสาธิตมหาวิทยาลัยราชภัฏสวนสุนันทา จากการตรวจแบบฝึกหัดและแบบทดสอบความรู้หลังเรียนเรื่องการอ่านจับใจความสำคัญ พบว่า นักเรียนมีผลคะแนนทางการเรียนต่ำกว่าเกณฑ์ที่กำหนดร้อยละ 50

ผู้วิจัยได้ศึกษาวิธีที่จะแก้ปัญหาการอ่านจับใจความ วิธีหนึ่งที่จะช่วยให้นักเรียนมีความเข้าใจ และสามารถอ่านจับใจความได้อย่างชำนาญนั่น คือ เทคนิคการคิดออกเสียง (Think-aloud technique) ซึ่งเป็นเทคนิคการคิดขั้นสูง เป็นเทคนิคที่ให้นักเรียนแสดงความคิดออกมาเป็นคำพูดขณะอ่าน อันเป็นการเปิดเผยวิธีการที่นักเรียนใช้ในการทำความเข้าใจใน บทอ่าน เนื่องจากการอ่านเกี่ยวข้องกับกระบวนการคิดทำความเข้าใจบทอ่านที่เกิดขึ้นภายในจิตใจ ดังนั้น จึงน่าสนใจอย่างยิ่งที่จะนำเทคนิคนี้มาใช้เป็นเทคนิค การสอนและการเรียนรู้เพื่อสังเกตกระบวนการคิดที่แอบซ่อนอยู่ ดังที่(กำจร มุณีแก้ว. 2539) กล่าวว่า การที่ผู้สอนเน้นให้นักเรียนพูดในสิ่งที่คิดและถามตัวเองออกมาขณะแก้ปัญหา จากการฟังครูแสดงกระบวรการคิดในสมองด้วยวิธีการคิดเป็นถ้อยคำซึ่งทำให้นักเรียน ได้รู้กระบวนการคิด ขณะทำความเข้าใจเนื้อหาอย่างมีเหตุผลที่ก่อให้เกิดการรายงานถ้อยคำพูด และสามารถนำไปสู่การคิดวิเคราะห์กระบวนการ ประมวลผลข้อมูล ซึ่งสอดคล้องกับ (มณีรัตน์ สุกโชติรัตน์,2548: บทคัดย่อ) กล่าวว่า การคิดออกเสียงเป็นวิธีการอ่านทำความเข้าใจ บทอ่านด้วยการใช้ความคิด พร้อมกับกล่าวเป็นคำพูด ที่พูดกับตนเองออกมาดัง ๆ หรือกล่าวในใจ โดยมีวัตถุประสงค์เพื่อขจัดความสงสัยหรือเงื่อนงำที่ซับซ้อนอันเป็นการขัดขวางกระบวนการอ่านให้เข้าใจบทความนั้นนอกจากนี้ (ภักดี บุญสุนีย์, 2550: บทคัดย่อ) ได้ศึกษาผลการเรียนการสอนโดยเทคนิคการคิดออกเสียงที่มีผลต่อผลสัมฤทธิ์ทางการเรียนคณิตศาสตร์ ผลการวิจัย พบว่านักเรียนที่ได้รับการเรียนการสอนโดยเทคนิคการคิดออกเสียงมีผลต่อผลสัมฤทธิ์ทางการเรียนคณิตศาสตร์ หลังเรียนสูงกว่าก่อนเรียนอย่างมีนัยสำคัญที่ระดับ .05

การอ่านจับใจความสำคัญนอกจากจะส่งผลกระทบต่อการเรียนกลุ่มสาระการเรียนรู้ภาษาไทยแล้ว ยังส่งผลกระทบต่อกลุ่มสาระการเรียนรู้วิชาอื่นๆด้วย หากนักเรียนไม่มีความสามรถในการอ่านจับใจความสำคัญ นักเรียนจะไม่สามารถเรียนในวิชาอื่นๆ ในระดับชั้นที่สูงขึ้นได้ เพราะการอ่านถือเป็นทักษะทางภาษาที่มีสำคัญในการรับสาร การอ่านเป็นสิ่งสำคัญในการดำเนินชีวิตผู้ใดมีความสามารถในการอ่านเป็นพิเศษ มักจะมีโอกาสเจริญก้าวหน้าในอาชีพและในชีวิตมากกว่าคนที่อ่านหนังสือได้น้อยและอ่านช้า โลกปัจจุบันเป็นโลกของการอ่านเพราะการอ่านแทรกอยู่ในกิจกรรมทุกประเภททุกแห่ง ดังนั้นผู้วิจัยจึงสนใจที่จะแก้ปัญหาการอ่านจับใจความสำคัญ โดยใช้เทคนิคการคิดออกเสียง ของนักเรียนชั้นมัธยมศึกษาปีที่ 1/2 โรงเรียนสาธิตมหาวิทยาลัยราชภัฏสวนสุนันทา ปีการศึกษา 2559 โรงเพื่อให้นักเรียนสามารถอ่านจับใจความสำคัญได้

**คำถามวิจัย**

1. ปัญหาใดที่เป็นปัญหาในชั้นเรียน

2. นวัตกรรมที่เหมาะสมกับการแก้ปัญหาการอ่านจับใจความคืออะไร

 3. นักเรียนที่ได้รับการสอนอ่านโดยใช้เทคนิคการคิดออกเสียง มีความสามารถในการแก้ปัญหาการอ่านจับใจความได้หรือไม่

**วัตถุประสงค์ของการวิจัย**

1. เพื่อศึกษาปัญหาที่เกิดขึ้นในชั้นเรียน
2. เพื่อหานวัตกรรมที่เหมาะสมกับการแก้ปัญหาการอ่านจับใจความสำคัญ
3. เพื่อแก้ปัญหาการอ่านจับใจความ โดยใช้เทคนิคการการคิดออกเสียงของนักเรียนชั้นมัธยมศึกษาปีที่ 1/2 โรงเรียนสาธิตมหาวิทยาลัยราชภัฏสวนสุนันทา

**ขอบเขตของการวิจัย**

 **1. กลุ่มเป้าหมายเป้าหมาย**

ประชากรเป้าหมายที่ใช้ในการศึกษาครั้งนี้คือ นักเรียนชั้นมัธยมศึกษาปีที่ 1/2 โรงเรียนสาธิตมหาวิทยาลัยราชภัฏสวนสุนันทา จำนวน 2 คน ที่กำลังศึกษาในปีการศึกษา 2562 โดยใช้วิธีการเลือกแบบเจาะจง จากนักเรียนที่ทดสอบการอ่านไม่ผ่านเกณฑ์การประเมิน

 **2. เนื้อหาที่ใช้ในการวิจัย**

การวิจัยครั้งนี้กำหนดขอบเขตของเนื้อหาในการวิจัย คือ การอ่านจับใจความโดยใช้เทคนิคการคิดออกเสียง ชั้นมัธยมศึกษาปีที่ 1 จำนวน 4 เรื่อง การอ่านจับใจความบทความ จำนวน 2 เรื่อง และการอ่านจับใจความนิทาน จำนวน 2 เรื่อง เนื้อหาคลอบคลุม 3 ด้าน ได้แก่ ด้านความรู้ความจำ ความเข้าใจ และการนำไปใช้

 **3. ตัวแปรที่ใช้ในการศึกษา**

ตัวแปรต้น คือ เทคนิคการคิดออกเสียง

ตัวแปรตาม คือ ความสามารถในการอ่านจับใจความสำคัญ

 **4. ระยะเวลาที่ดำเนินการวิจัย**

ระยะเวลาที่ดำเนินการวิจัย ภาคเรียนที่ 2 ปีการศึกษา 2562

**นิยามศัพท์เฉพาะ**

**1. การอ่านจับใจความสำคัญ** หมายถึง การอ่านที่ผู้เรียนมีความสามารถในการอ่านจับใจความสำคัญจากบทอ่าน จำนวน 2 ประเภท คือ 1.การอ่านจับใจความบทความ 2.การอ่านจับใจความนิทาน

 **2. การสอนอ่านโดยใช้เทคนิคการคิดออกเสียง** หมายถึงพฤติกรรมการสอนที่ผู้สอนจัดกิจกรรมการเรียนให้นักเรียนได้แสดงการคิดของตัวเองออกมาเป็นคำพูดในขณะที่กำลังดำเนินการตามกระบวนการคิด

แก้ปัญหาการอ่านจับใจความ โดยครูผู้สอนจะทำการสาธิตเป็นตัวอย่างก่อน โดยดำเนินการตาม ขั้นตอนของ Classroom stratcyies Think Alouds. (2015) ปรับปรุงใหม่

 **3. นักเรียน** หมายถึง ผู้เรียนที่ศึกษาในระดับชั้นมัธยมศึกษาปีที่ 1 ภาคเรียนที่ 2 ปีการศึกษา 2559

โรงเรียนสาธิตมหาวิทยาลัยราชภัฏสวนสุนันทา จำนวน 2 คน ชั้นมัธยมศึกษาปีที่ 1/2 ที่มีผลคะแนนทางการเรียนเรื่องการอ่านจับใจความ ต่ำกว่าเกณฑ์มาตรฐานร้อยละ 50

**ประโยชน์ที่คาดหวังว่าจะได้รับ**

1. นักเรียนสามารถอ่านจับใจความโดยใช้เทคนิคการคิดออกเสียง ประยุกต์ใช้กับระดับ

อื่น ๆ ได้

1. ผู้สอนสามารถนำผลการวิจัยไปใช้เป็นแนวทางในการแก้ปัญหาเรื่องการอ่านจับใจความในวิชาภาษาไทยเรื่องอื่นๆ ได้
2. สามารถนำงานวิจัยไปปรับปรุงและพัฒนาให้มีประสิทธิภาพมากขึ้น

**เอกสารและงานวิจัยที่เกี่ยวข้อง**

ภักดี บุญสุนีย์ (2550: 58-61) ได้ศึกษาผลการเรียนการสอนโดยเทคนิคการคิดออกเสียงที่มีผลต่อผลสัมฤทธิ์ทางการเรียนคณิตศาสตร์และเจตคติต่อการเรียนรู้ กลุ่มสาระการเรียนรู้คณิตศาสตร์ของนักเรียนชั้นประถมศึกษาปีที่ 2 จำนวนนักเรียน 21 คน โดยการเลือกแบบเจาะจง เครื่องมือที่ใช้ในการวิจัยครั้งนี้ ได้แก่ แผนการจัดการเรียนรู้โดยใช้เทคนิคการคิดออกเสียง แบบทดสอบวัดผลสัมฤทธิ์ทางการเรียนคณิตศาสตร์ แบบวัดเจตคติต่อการเรียนรู้กลุ่มสาระการเรียนรู้คณิตศาสตร์ และแบบทดสอบ ผลการวิจัย พบว่านักเรียนที่ได้รับการเรียนการสอนโดยเทคนิคการคิดออกเสียงมีผลต่อผลสัมฤทธิ์ทางการเรียนคณิตศาสตร์ หลังเรียนสูงกว่าก่อนเรียนอย่างมีนัยสำคัญที่ระดับ .05

 อภิศักดิ์ อินทร์ตา (2552: 119-122) ได้ทำการพัฒนากิจกรรมการเรียนการสอนโดยใช้เทคนิคการสอนแบบแสดงการคิดเป็นถ้อยคำควบคู่กับการทำแผนผังสรุปโยงเรื่องที่อ่าน เพื่อพัฒนาผลสัมฤทธิ์ทางการอ่านภาษาอังกฤษเพื่อความเข้าใจ ของนักเรียน ชั้นมัธยมศึกษาปีที่ 5 จำนวน 43 คน ซึ่งได้จากเลือกแบบเจาะเจาะจง เครื่องมือที่ใช้ในการทดลอง ได้แก่แผนการจัดการเรียนรู้ โดยใช้เทคนิคการสอนแบบการแสดงการคิดเป็นถ้อยคำควบคู่กับการทำแผนผัเชื่อมโยงเรื่องที่อ่าน จำนวน 7 แผน แบบวัดผลสัมฤทธิ์ในการอ่านเพื่อความเข้าใจภาษาอังกฤษ และแบบวัดเจตคติ ที่มีต่อกิจกรรมการเรียนการสอน ผลการวิจัย พบว่า ผลสัมฤทธิ์ในการอ่านเพื่อความเข้าใจในภาษาอังกฤษ ของนักเรียนที่เรียนด้วยการสอนโดยใช้เทคนิคการสอนแบบแสดงการคิดเป็นถ้อยคำควบคู่กับการทำแผนผังสรุปโยงเรื่องที่อ่าน หลังเรียนสูงกว่าก่อนเรียนอย่าง มีนัยสำคัญทางสถิติที่ระดับ .01

 บุษยารัตน์ จันทร์ประเสริฐ์ (2550: 4) ได้ทำการศึกษาตรวจสอบประสิทธิผลของเทคนิคการคิดออกเสียงในการอ่านภาษาไทยเพื่อความเข้าใจของนักเรียนชั้นประถมศึกษาปีที่ 5 การทดลองแบบอนุกรมเวลา เป็นการวิจัยกึ่งทดลองแบบอนุกรมเวลา กลุ่มตัวอย่างคือ นักเรียนประถมศึกษาปีที่ 5 จำนวน 52 คน เครื่องมือที่ใช้ในการวิจัยครั้งนี้ คือ แบบวัดความสามารถในการอ่านภาษาไทยเพื่อความเข้าใจ จำนวน 7 ฉบับ ที่เป็นแบบวัดคู่ขนานกัน ผลการวิจัยสรุปได้ดังนี้ นักเรียนกลุ่มทดลองที่ได้รับการฝึกอ่านโดยใช้เทคนิคการคิดออกเสียงมีความสามารถในการอ่านภาษาไทย เพื่อความเข้าใจ สูงกว่านักเรียนกลุ่มควบคุมที่อ่านแบบปกติ อย่างมีนัยสำคัญทางสถิติที่ระดับ .05

**วิธีการศึกษาหรือการวิจัย**

ในวิจัยครั้งนี้ผู้วิจัยมีวิธีการดำเนินการแบ่งออกเป็น 3 ระยะดังนี้

1.ระยะที่ 1 วิเคราะห์สภาพปัญหาในชั้นเรียน

1. การรวบรวมข้อมูล

1.1 การสังเกตพฤติกรรมของผู้เรียนในขณะที่เรียนวิชาภาษาไทย

1.2 การทดสอบการอ่านจับใจความสำคัญโดยใช้แบบวัดความสามารถในการอ่านของนักเรียนชั้นมัธยมศึกษาปีที่ 1 ที่จัดทำโดยกระทรวงศึกษาธิการ

 2. วิเคราะห์ข้อมูล

วิเคราะห์ข้อมูลจากการให้นักเรียนทำแบบทดสอบการอ่านจับใจความสำคัญ โดยใช้แบบวัดความสามารถในการอ่าน ของนักเรียนชั้นมัธยมศึกษาปีที่ 1 ที่จัดทำโดยกระทรวงศึกษาธิการ และตั้งเกณฑ์ประเมินอยู่ที่ร้อยละ 50 หากนักเรียนคนใดมีผลการประเมินต่ำกว่าร้อยละ 50 ถือว่าเป็นผู้ที่ต้องได้รับการช่วยเหลือปรับปรุงแก้ไขให้มีทักษะในการอ่านที่ดีขึ้นจากนั้นจึงนำไปสู่การหาสาเหตุและแนวทางแก้ไขเพื่อพัฒนาต่อไป

ระยะที่ 2 พัฒนานวัตกรรม / พัฒนาวิธีการแก้ปัญหา

 1. การรวบรวมข้อมูล

1.1 ศึกษาหลักสูตรแกนกลางการศึกษาขั้นพื้นฐาน พุทธศักราช 2551 สาระและมาตรฐานการเรียนรู้กลุ่มสาระการเรียนรู้ภาษาไทยชั้นประถมศึกษาปีที่ 1 ตัวชี้วัด และหนังสือประกอบการเรียนวิชาภาษาไทยเพื่อเป็นแนวทางในการกำหนดเนื้อหาและผลการเรียนรู้ที่คาดหวัง

2. ศึกษาเอกสารและงานวิจัยเกี่ยวข้องกับการอ่านจับใจความสำคัญ

3. ศึกษาข้อมูลจากหนังสือและเอกสารที่เกี่ยวข้องกับการอ่าน

 2. การวิเคราะห์ข้อมูล

* 1. วิเคราะห์เนื้อหา

วิเคราะห์เนื้อหาจากเอกสาร หนังสือ ตำรา เป็นการวิเคราะห์เกี่ยวกับเนื้อหาด้านการอ่านจับใจความสำคัญ

* 1. วิเคราะห์เชิงปริมาณ

การวิเคราะห์แบบตรวจสอบความสอดคล้องจากผู้เชี่ยวชาญ ต้องนำมาวิเคราะห์เชิงปริมาณ โดยค่าดัชนีความสอดคล้อง (IOC) ที่มีเกณฑ์มาตรฐานต้องสูงกว่า 0.5

ระยะที่ 3 การนำนวัตกรรมไปใช้ในการแก้ปัญหา

 1.การรวบรวมข้อมูล

1.1 การเก็บรวบรวมข้อมูลเอกสารจากหลักสูตร ผู้วิจัยดำเนินการรวบรวมข้อมูลที่เกี่ยวข้อง กับการอ่าน งานวิจัยที่เกี่ยวข้องกับการอ่านจับใจความสำคัญ โดยการสืบค้นจากแหล่งข้อมูลต่างๆ ได้แก่ห้องสมุดมหาวิทยาลัยราชภัฏสวนสุนันทา หอสมุดแห่งชาติและเว็บไซต์ Thailis เริ่มศึกษาทันทีเมื่อสำรวจและวิเคราะห์สภาพปัญหาในชั้นเรียนสำเร็จ

1.2 การเก็บรวบรวมข้อมูลการสังเกต ผู้วิจัยได้ติดต่อประสานงานกับครูและนักเรียนประจำชั้นมัธยมศึกษาปีที่ 1/2 เพื่อขออนุญาตในการดำเนินการสอนโดยใช้นวัตกรรม “แผนการจักการเรียนรู้การอ่านจับใจความโดยใช้เทคนิคการคิดออกเสียง” ในการแก้ปัญหาการอ่านจับใจความสำคัญ

**ผลการดำเนินงาน**

จากการที่ผู้วิจัยได้ฝึกประสบการณ์วิชาชีพครูโรงเรียนสาธิตมหาวิทยาลัยราชภัฏสวนสุนันทา ในรายวิชาภาษาไทย ของชั้นมัธยมศึกษาปีที่ 1/2 เมื่อพิจารณาลงเป็นรายบุคคล พบว่ามีนักเรียนจำนวน 2 คน ที่ประสบปัญหาในการอ่านจับใจความสำคัญ ดังนี้ เวลาที่ผู้วิจัยให้กลุ่มเป้าหมายอ่านจับใจความสำคัญจากบทอ่าน นักเรียนจะไม่เข้าใจในเรื่องที่อ่าน และไม่ส่มารถนำมาเขียนสรุปใจความสำคัญได้ นักเรียนจะลอกข้อความจากสำนวนเดิมมาทั้งหมด นอกจากนี้กลุ่มเป้าหมายยังมีคะแนนการทดสอบความสามารถในการอ่านจับใจความสำคัญ ไม่ผ่านตามเกณฑ์การประเมิน ผู้วิจัยเห็นว่าปัญหาการอ่านจับใจความสำคัญ เป็นปัญหาที่ส่งผลกระทบต่อการเรียนมากที่สุดเพราะถ้าหากนักเรียนไม่สามารถอ่านได้ ก็จะไม่สามารถเรียนในรายวิชาอื่นได้ ผู้วิจัยจึงได้ศึกษาเทคนิคการสอนที่จะกระตุ้นผู้เรียนให้สามารถอ่านจับใจความสำคัญได้ด้วยตนเองได้ จึงเป็นเหตุให้ผู้วิจัยอยากจะแก้ปัญหาการอ่านจับใจความสำคัญของนักเรียน

ในการจัดการเรียนรู้โดยใช้แผนการจัดการเรียนรู้ การอ่านจับใจความสำคัญญโดยใช้เทคนิคการคิดออกเสียง จำนวน 4 แผน ของนักเรียนชั้นมัธยมศึกษาปีที่ 1/2 โรงเรียนสาธิตมหาวิทยาลัยราชภัฏสวนสุนันทา จำนวน 2 คน สรุปผลได้ ดังนี้ นักเรียนคนที่ 1 ได้คะแนนแบบทดสอบก่อนเรียน 11 คะแนน ซึ่งไม่ผ่านเกณฑ์การประเมิน หลังจากการเรียนเรื่องการอ่านจับใจความสำคัญ โดยการใช้เทคนิคการคิดออกเสียงคะแนนแบบทดสอบหลังเรียนสูงขึ้นเป็น 21 คะแนน คิดเป็นร้อยละ 70 ซึ่งผ่านเกณฑ์การประเมิน นักเรียนคนที่ 2 ได้คะแนนแบบทดสอบก่อนเรียน 10 คะแนน ซึ่งไม่ผ่านเกณฑ์การประเมิน หลังจากการเรียนเรื่องการอ่านจับใจความสำคัญ โดยการใช้เทคนิคการคิดออกเสียง คะแนนแบบทดสอบหลังเรียนสูงขึ้นเป็น 23 คะแนน คิดเป็นร้อยละ 76.67 ซึ่งผ่านเกณฑ์การประเมิน

**วิจารณ์**

 จากการวิเคราะห์การแก้ปัญหาความสามารถในการอ่านจับใจความสำคัญ ของนักเรียนชั้นมัธยมศึกษาปีที่ 1/2 โดยใช้เทคนิคการคิดออกเสียง พบว่า การจัดกิจกรรมการเรียนการสอนโดยใช้เทคนิคการคิดออกเสียง สามารถแก้ปัญหาให้นักเรียนชั้นมัธยมศึกษาปีที่ 1 ให้มีความสามารถในการอ่านจับใจความสำคัญ สูงขึ้นกว่าก่อนการใช้วิธีการสอนโดยใช้เทคนิคการคิดออกเสียง อย่างเห็นได้ชัดเจน แสดงว่าการจัดกิจกรรมการเรียนการสอนโดยใช้เทคนิคการคิดออกเสียง สามารถแก้ปัญหาการอ่านจับใจความสำคัญ ได้ ที่เป็นเช่นนี้ เพราะว่าการจัดกิจกรรมการเรียนโดยใช้เทคนิคการคิดออกเสียง ทำให้นักเรียนเกิดความ ตื่นเต้น มีสมาธิ ส่งผลให้นักเรียนสนใจที่จะเรียนรู้ในเรื่องนั้น ๆ เทคนิคการคิดออกเสียงเป็นสิ่งที่ช่วยให้นักเรียนเกิดการเรียนรู้ได้ดีขึ้น และเป็นแรงจูงใจให้นักเรียนเกิดเห็นคุณค่า เกิดความเข้าใจในบทเรียนได้ดีขึ้น การสอนโดยใช้เทคนิคการคิดออกเสียง จึงทำให้เกิดประโยชน์ต่อการเรียนยิ่งขึ้น ในการจัดการเรียนรู้แต่ละแผนนักเรียนที่เป็นกลุ่มเป้าหมาย มีความสนใจ และเข้าใจในการอ่านจับใจความสำคัญจากบทอ่าน จึงส่งผลให้นักเรียนมีคะแนนหลังเรียนสูงขึ้นกว่าก่อนเรียน

**สรุปผล**

นักเรียนชั้นมัธยมศึกษาปีที 1/2 จำนวน 2 คน ที่กำลังศึกษาในปีการศึกษา 2559 มีความสามารถในการอ่านจับใจความระหว่างก่อนเรียนและหลังเรียนการ ใช้เทคนิคการคิดออกเสียง ปรากฏว่า หลังใช้เทคนิคการคิดออกเสียงในการแก้ปัญหาการอ่านจับใจความกับนักเรียนชั้นมัธยมศึกษาปีที่ 1/2 นักเรียนคนที่ 1 มีความสามารถในการอ่านจับใจความสำคัญ คิดเป็นร้อยละ 70 นักเรียนคนที่ 2 มีความสามารถในการอ่านจับใจความสำคัญ คิดเป็นร้อยละ 76.67 ซึ่งนักเรียน ทั้ง 2 คน มีความสามารถในการอ่านจับใจความสำคัญ สูงขึ้นกว่าก่อนใช้เทคนิคการคิดออกเสียง เนื่องจากนักเรียนทั้ง 2 คน มีความเข้าใจในการอ่านจับใจความสำคัญมากขึ้น จึงทำให้นักเรียนทั้ง 2 คน มีคะแนนหลังเรียนสูงขึ้นกว่าก่อนเรียน

**ข้อเสนอแนะ**

 **ข้อเสนอแนะสำหรับการนำไปใช้**

 1. การอ่านจับใจความครูควรเลือกเนื้อหาที่มีความหลากหลาย และน่าสนใจมาให้นักเรียนได้ฝึกอ่านจับใจความโดยใช้เทคนิคการคิดออกเสียง

 2. การทำกิจกรรมการอ่านจับใจความโดยใช้เทคนิคการคิดออกเสียงครูควรใช้คำถามที่จะกระตุ้นให้นักเรียนในขณะที่อ่านจับใจความสำคัญให้นักเรียนได้คิดอย่างต่อเนื่อง และเสริมแรงโดยคำชมเชยหรือของรางวัล เมื่อนักเรียนอ่านจับใจความได้ถูกต้อง

 3. ครูควรเปิดโอกาสให้นักเรียนใช้ความคิดอย่างอิสระ ไม่ควรใช้คำถามที่ทำให้นักเรียนรู้สึกไม่ดี ซึ่งจะทำให้การเรียนรู้เป็นเรื่องที่ไม่สนุกสนานและน่าเบื่อ

 **ข้อเสนอแนะสำหรับการวิจัยในชั้นเรียนครั้งต่อไป**

1. ข้อเสนอแนะเพื่อนำการวิจัยปใช้

1.1 ควรมีการศึกษาวิจัยการอ่านจับใจความสำคัญโดยใช้เทคนิคการคิดออกเสียงไปใช้ในการจัดการเรียนรู้ในระดับชั้นอื่นๆ เพื่อพัฒนาทักษะการอ่านจับใจความสำคัญ ซึ่งจะทำให้การเรียนการสอนมีประสิทธิภาพดียิ่งขึ้น

 2. ข้อเสนอแนะเพื่อการวิจัย

 2.1 ควรมีการศึกษาวิจัยการอ่านจับใจความโดยใช้เทคนิคการคิดออกเสียงไปใช้ในการแก้ปัญหาการอ่านจับใจความกับนักเรียนทั้งห้องเรียน

**กิตติกรรมประกาศ**

 คณะครุศาสตร์ มหาวิทยาลัยราชภัฏสวนสุนันทา ขอขอบพระคุณนักวิจัยทุกท่านที่จัดพิมพ์บทความงานวิจัยตามรูปแบบที่กำหนดนี้

**เอกสารอ้างอิง**

 ภักดี บุญสุนีย์. (2550).**ผลการเรียนการสอนโดยเทคนิคการคิดออกเสียงที่มีผลต่อผลสัมฤทธิ์ทางการเรียนคณิตศาสตร์และเจตคติต่อการเรียนรู้ กลุ่มสาระการเรียนรู้คณิตศาสตร์ของนักเรียนชั้นประถมศึกษาปีที่ 2.**วิทยานิพนธ์ ครุศาสตรมหาบัณฑิต. มหาวิทยาลัยราชภัฏสกลนคร.

อภิศักดิ์ อินทร์ตรา. (2552). **ได้ทำการพัฒนากิจกรรมการเรียนการสอนโดยใช้เทคนิคการสอนแบบแสดงการคิดเป็นถ้อยคำควบคู่กับการทำแผนผังสรุปโยงเรื่องที่อ่าน เพื่อพัฒนาผลสัมฤทธิ์ทางการอ่านภาษาอังกฤษเพื่อความเข้าใจ ของนักเรียน ชั้นมัธยมศึกษาปีที่ 5.**

 วิทยานิพนธ์ ปริญญาครุศาสตรมหาบัณฑิต สาขาหลักสูตรการสอน มหาวิทยาลัยราชภัฏสกลนคร.

 บุษยารัตย์ จันทร์ประเสริฐ.(2550). **ทำการศึกษาตรวจสอบประสิทธิผลของเทคนิคการคิดออกเสียงในการอ่านภาษาไทยเพื่อความเข้าใจของนักเรียนชั้นประถมศึกษาปีที่ 5 การทดลองแบบอนุกรมเวลา เป็นการวิจัยกึ่งทดลองแบบอนุกรมเวลา.**  วิทยานิพนธ์ ค.ม. กรุงเทพฯ : จุฬาลงกรมหาวิทยาลัย.